Obec Černík v súlade s ustanovením § 6 ods.1 zákona č.369/1990 Zb. O obecnom zriadení v znení neskorších predpisov a ustanoveniami § 7 ods.4,5 a 6, § 8 ods.2, §12 ods.2 a 3, § 16 ods. 2 a 3, § 17 ods. 2, 3, 4 a 7, § 20 ods. 4, § 21 ods. 2 a § 103 zákona č. 582/2004 Z.z. O miestnych daniach a miestnom poplatku za komunálne odpady a drobné stavebné odpady v znení neskorších predpisov v y d á v a s účinnosťou od 1. januára 2009


Všeobecne záväzné nariadenie obce Černík
č........................zo dňa......................
o dani z nehnuteľnosti


§ 1
Základné ustanovenie


Toto všeobecne záväzné nariadenie upravuje podmienky určovania a vyberania dane z nehnuteľnosti na území obce ČERNÍK od 1.1.2009 .









DAŇ Z POZEMKOV
§ 2
Predmet dane, základ dane a sadzba dane

1/ Predmetom dane z pozemkov sú pozemky v katastri Černík vedené na Katastrálnom úrade Nitra, Správa katastra Nové Zámky, v nasledovnom členení:

a/ orná pôda, chmeľnice, vinice, ovocné sady
Základom dane je hodnota pozemku bez porastov určená vynásobením výmery pozemkov v m2 a hodnoty pôdy, uvedenej v prílohe č. 1 k zákonu – t.j. 0,8726 eura/m2
Upravená ročná sadzba dane je: 0,50% zo základu dane /v prepočte 0,0044eura/m2/
b/ trvalé trávne porasty
Základom dane je upravená hodnota pozemku bez porastov určená vynásobením výmery pozemkov v m2 a hodnoty pôdy uvedenej v prílohe č.1 k zákonu.
Upravená hodnota pozemku podľa § 7 ods.4 zákona je 0,8726 eura/m2.
Upravená ročná sadzba dane je 0,50% zo základu dane / v prepočte 0,0044eura/m2 /
c/ záhrady
Základom dane je hodnota pozemku určená vynásobením výmery pozemkov v m2 a hodnoty pozemkov za 1m2 uvedenej v prílohe č.2 k zákonu – t.j. 1,85 eura/m2
Ročná sadzba dane je 0,25% zo základu dane / v prepočte 0,0046 eura/m2 /
d/ lesné pozemky, na ktorých sú hospodárske lesy
Základom dane je hodnota pozemku určená vynásobením výmery pozemkov v m2 a hodnoty pozemku zistenej na 1 m2 v znaleckom posudku podľa vyhlášky Ministerstva spravodlivosti SR č.492/2004 Z.z. O stanovení všeobecnej hodnoty majetku.
Upravená ročná sadzba dane je 0,35% zo základu dane.
e/ rybníky s chovom rýb a hospodársky využívané vodné plochy
Základom dane je hodnota pozemku určená vynásobením výmery pozemkov v m2 a hodnoty pozemku zistenej na 1 m2 v znaleckom posudku podľa vyhlášky Ministerstva spravodlivosti SR č. 492/2004 Z.z. O stanovení všeobecnej hodnoty majetku.
Ročná sadzba dane je 0,25% zo základu dane
f/ zastavané plochy a nádvoria
Základom dane je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 k zákonu – t.j. 1,85 eura/m2.
Ročná sadzba dane je 0,25% zo základu dane / v prepočte 0,0046 eura/m2 /.
g/ stavebné pozemky
Základom dane je hodnota pozemku určená vynásobením výmery pozemkov v m2 a hodnoty pozemkov za 1 m2, uvedenej v prílohe č.2 k zákonu – t.j. 18,58 eura/m2.
Ročná sadzba dane je 0,25% zo základu dane / v prepočte 0,0464 eura/m2 /
h/ ostatné plochy /okrem stavebných pozemkov/
Základom dane je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č.2 k zákonu – t.j. 1,85 eura/m2
Ročná sadzba dane je 0,25% zo základu dane / v prepočte 0,0046 eura/m2 /.

2/ Základ dane uvedený v § 2, ods.1 vo všetkých bodoch sa zaokrúhľuje na eurocenty nadol.

Daň zo stavieb
§ 3
Predmet dane, základ dane a sadzba dane

1/ Predmetom dane zo stavieb sú stavby v katastri obce Černík v nasledovnom členení:
a/ stavby na bývanie a ostatné stavby tvoriace príslušenstvo hlavnej budovy
Základom dane je výmera zastavanej plochy v m2.
Upravená ročná sadzba dane je 0,0431 eura za každý aj začatý m2.

b/stavby na pôdohospodársku produkciu, skleníky, stavby využívané na skladovanie vlastnej pôdohospodárskej produkcie, stavby pre vodné hospodárstvo okrem stavieb na skladovanie inej ako vlastnej pôdohospodárskej produkcie a stavieb na administratívu
Základom dane je výmera zastavanej plochy v m2.
Upravená ročná sadzba dane je 0,0464 eura za každý aj začatý m2.
c/stavby rekreačných a záhradkárskych chát a domčekov na individuálnu rekreáciu
Základom dane je výmera zastavanej plochy v m2.
Upravená ročná sadzba dane je 0,0829 eura za každý aj začatý m2.
d/samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov.
Základom dane je výmera zastavanej plochy v m2.
Upravená ročná sadzba dane je 0,1858 eura za každý aj začatý m2.
e/priemyselné stavby a stavby slúžiace energetike, stavby slúžiace stavebníctvu okrem stavieb na skladovanie a administratívu
Základom dane je výmera zastavanej plochy v m2.
Upravená ročná sadzba dane je 0,3153 eura za každý aj začatý m2.
f/stavby na ostatnú podnikateľskú a zárobkovú činnosť, skladovanie a administratívu
Základom dane je výmera zastavanej plochy v m2.
Upravená ročná sadzba dane je 0,63 eura za každý aj začatý m2.
g/ostatné stavby
Základom dane je výmera zastavanej plochy v m2.
Upravená ročná sadzba dane je 0,1892 eura za každý aj začatý m2.
2/ upravená sadzba dane uvedená v § 3, ods.1 tohto všeobecne záväzného nariadenia pri viacpodlažných stavbách je 0,0431 eura za každý, aj začatý m2 zastavanej plochy za každé ďalšie /podzemné aj nadzemné podlažie.



Daň z bytov
§ 4
Predmet dane , základ dane a sadzba dane
1/ Predmetom dane z bytov v bytovom dome, v ktorom aspoň jeden byt alebo nebytový priestor nadobudli do vlastníctva fyzické alebo právnické osoby, sú byty a nebytov é priestory.
2/ Základom dane z bytov je výmera podlahovej plochy bytu, alebo nebytového priestoru v m2.
Upravená ročná sadzba dane je 0,0431 eura za každý aj začatý m2 podlahovej plochy.

§ 5
Oslobodenie od dane a zníženie od dane
1/ Správca dane neposkytuje žiadne zníženie dane zo stavieb a dane z bytov a pozemkov.

§ 6
Vyrubovanie dane
Daň z pozemkov, daň zo stavieb a daň z bytov vyrúbi správca dane každoročne do 15. marca bežného zdaňovacieho obdobia, ak tento zákon neustanovuje inak.

§ 7
Platenie a zaokrúhľovanie dane

1/ Vyrubená daň z nehnuteľností v bežnom roku je splatná nasledovne:
· ak ide o daňovníka, ktorého hlavnou činnosťou je prevádzkovanie poľnohospodárskej výroby v dvoch splátkach nasledovne:
40% z ročnej daňovej povinnosti do 31. mája zdaňovacieho obdobia
60% z ročnej daňovej povinnosti do 31. októbra zdaňovacieho obdobia
· v ostatných prípadoch:
V 2 rovnakých splátkach: 1. splátka je splatná do 31.5. bežného zdaňovacieho obdobia
2. splátka je splatná do 31.7. bežného zdaňovacieho obdobia
2/ V bežnom zdaňovacom období ak ročná daň vyrubená fyzickej osobe nepresahuje 17 eur a právnickej osobe 166 eur je splatná v jednej splátke do 31.mája zdaňovacieho obdobia.
3/ Vlastník nehnuteľnosti, ktorý v priebehu roka vydraží nehnuteľnosť, ktorá je predmetom dane z nehnuteľnosti, zaplatí pomernú časť ročnej dane začínajúc mesiacom nasledujúcim po dni, v ktorom nehnuteľnosť v dražbe nadobudol. Lehotu na zaplatenie dane a prípadné splátky dane stanoví správca dane v platobnom výmere.
4/ Daň vyrubená podľa tohto všeobecne záväzného nariadenia sa zaokrúhľuje na celé koruny nadol.

§ 8
Vznik a zánik daňovej povinnosti
1/ Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom daňovník nadobudol nehnuteľnosť do vlastníctva a zaniká 31. decembra zdaňovacieho obdobia, v ktorom daňovníkovi zanikne vlastníctvo k nehnuteľnosti. Ak sa daňovník stane vlastníkom nehnuteľnosti 1. januára bežného zdaňovacieho obdobia, vzniká daňová povinnosť týmto dňom.
2/ Pre vyrubenie dane z nehnuteľnosti je rozhodujúci stav k 1. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia sa neprihliada, ak zákon o miestnych daniach a miestnom poplatku za komunálne odpady a drobné stavebné odpady neustanovuje inak. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti.

§ 10
Záverečné ustanovenie

1/ Dňom účinnosti tohto všeobecne záväzného nariadenia o dani z nehnuteľnosti sa zrušuje Všeobecne záväzné nariadenie o dani z nehnuteľnosti č. 2 zo dňa 14.12.2007.


2/ Obecné zastupiteľstvo obce Černík sa na tomto všeobecne záväznom nariadení o dani z nehnuteľnosti uznieslo dňa …..................
§ 11
Účinnosť

Toto nariadenie nadobúda účinnosť 1. januára 2009.

V Černíku 27.11.2008

Posledná úprava ( Piatok, 09 Január 2009 10:36 ) 

